Държавен вестник, бр. 50, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  50
б) не осъществяват контакт във връзка 
със или по повод на вземането с лица, срещу 
които то не е прехвърлено;
в) не поставят уведомления и информация 
за дълга на потребителя под всякаква форма 
на обществени места;
2. да прилагат правила за етично поведение 
и комуникация с кредитополучателите.
(5) Забранява се прилагането на агресивни 
и заблуждаващи търговски практики по сми­
съла на Закона за защита на потребителите.
(6) Купувачите на кредити и лицата, об­
служващи кредити, осъществяват комуни­
кацията си единствено чрез осъществяване 
на телефонни повиквания или отправяне 
на искания в писмена и електронна форма, 
адресирани лично до длъжника. Купувачите 
на кредити и лицата, обслужващи кредити, 
осигуряват възможност на длъжника да посети 
техен офис по своя инициатива.
(7) Купувачът на кредити и лицето, об­
служващо кредити, са длъжни да спазват 
изискванията за защита на личните данни 
на Регламент (ЕС) 2016/679 и на Закона за 
защита на личните данни.
Задължение за уведомяване на кредито­
получателите
Чл. 18. (1) Купувачът на кредити изпра­
ща на кредитополучателя уведомление за 
прехвърлянето на вземанията, подписано от 
прехвърлителя и купувача, със съдържание 
съгласно ал. 4. Уведомлението се изпраща след 
всяко прехвърляне на вземане и винаги преди 
първото действие по събиране на вземане, 
както и при поискване от кредитополучателя.
(2) В случаите по чл. 35, ал. 1 и 8 уве­
домлението по ал. 1 се изпраща от кредитната 
институция или лицето, обслужващо кредити, 
а в случаите по чл. 35, ал. 2 уведомлението 
се изпраща от купувача на кредити.
(3) Уведомлението по ал. 1 се предоставя 
на кредитополучателя безплатно, на хартиен 
или на друг траен носител.
(4) Уведомлението по ал. 1 съдържа:
1. информация за извършеното прехвър­
ляне, включително датата на прехвърлянето;
2. данни за идентифициране и контакт на 
купувача на кредити;
3. данни за идентифициране и контакт на 
лице, обслужващо кредити, или на кредитна 
институция, когато купувачът на кредити 
е възложил дейностите по обслужване на 
кредити;
4. данни, удостоверяващи издаден лиценз, 
когато купувачът на кредити е възложил 
дейности по обслужване на кредити на лице, 
обслужващо кредити, и когато купувачът на 
кредити извършва самостоятелно обслужване 
по договор за кредит;
5. данни за идентифициране и контакт на 
външния изпълнител, когато е приложимо;
6. ясно посочено лице или звено за контакт 
за предоставяне на информация от:
а) купувача на кредити;
б) кредитна институция при възлагане на 
дейности по обслужване на кредити;
в) лице, обслужващо кредити, при възла­
гане на дейности по обслужване на кредити;
г) външен изпълнител, когато е приложимо;
7. информация за задължението на кре­
дитополучателя към датата на изпращане на 
уведомлението, съдържаща вида и размера 
на вземането, неговото основание, дата на 
настъпване на изискуемост на вземането, ако 
е обявена и е известна, погасените до момента 
суми – по вид, размер и дата на погасяване, 
и всички дължими суми, включително глав­
ница, лихва, такси и други разходи, като се 
посочи методика за изчисляване на законната 
лихва, която се начислява върху олихвяемата 
част от необслужвания кредит, към датата на 
изпращане на уведомлението;
8. указание за приложимостта на българ­
ското законодателство и правото на Евро­
пейския съюз в областта на изпълнението 
на договорното право, защитата на потре­
бителите, правата на кредитополучателите 
и наказателното право след прехвърляне на 
вземането;
9. целите, за които се обработват личните 
данни, и правното основание за обработва­
нето им;
10. вида на личните данни;
11. периода за съхранение на личните данни 
или критериите, които трябва да се използват 
за определяне на този период;
12. наличието на право на достъп, кори­
гиране, изтриване на лични данни;
13. наличието на право на ограничаване 
на обработването на лични данни, на възра­
жение срещу обработването или на право на 
предаване на лични данни;
14. наименование, адрес и данни за контакт 
на компетентните органи за подаване на жалба 
в държавата членка, в която кредитополу­
чателят обичайно пребивава или в която се 
намира неговото седалище, или на държавата 
членка, в която се намира неговото централно 
управление, когато съгласно националното 
законодателство той няма седалище;
15. информация за правото на защита 
при изтекла давност, неравноправни кла­
узи в договора с първоначалния кредитор и 
възможностите за съдебно оспорване, когато 
кредитополучателят е потребител.
(5) Уведомлението по ал. 1 трябва:
1. да е изготвено на български език, а 
когато е придружено с чуждестранен превод, 
той да съответства напълно на текста на 
български език;
2. да е написано ясно и разбираемо, като 
използваните понятия са съобразени с възпри­
етата в нормативната уредба терминология;